Predkladacia správa

V materiáli je navrhnuté zrušenie úlohy C.5  uznesenia vlády SR č. 55/2002 k Všeobecnej koordinačnej smernici pre zahraničnú pomoc poskytovanú Európskou úniou a jej členskými štátmi v období pred prijatím Slovenskej republiky do Európskej únie a Smernici k príprave a realizácii programu Phare.
Dôvodom zrušenia tejto úlohy je skutočnosť, že podľa platného zákona, ktorým sa ustanovujú podmienky vydávania aproximačných nariadení vlády Slovenskej republiky Všeobecnú koordinačnú smernicu pre zahraničnú pomoc poskytovanú Európskou úniou a jej členskými štátmi v období pred prijatím Slovenskej republiky do Európskej únie a Smernicu k príprave a realizácii programu Phare nie je možné vydať ako nariadenie vlády SR. Viaceré podstatné časti týchto smerníc budú zapracované do pripravovaných návrhov Nariadení vlády SR k hospodáreniu s finančnými prostriedkami pri realizácii programu Phare, ISPA a SAPARD.